# Α.Ο. Απόλλων Λάρισας

### Από τη Βικιπαίδεια, την ελεύθερη εγκυκλοπαίδεια

Ο Απόλλων Λάρισας είναι μια απο τις παλιότερες και ιστορικότερες ομάδες που δημιουργήθηκαν στην πόλη της Λάρισας. Χρώματα του ειναι το μπλε και το άσπρο. Ιδρύθηκε το 1930 απο φοιτητές της Αβερώφειου Γεωργικής Σχολής της Λάρισας σε έναν αγροτικό συνοικισμό της πόλης, την Φιλιππούπολη και το πρώτο του όνομα ηταν Δήμητρα. Το όνομα Απόλλων η ομάδα το πήρε το 1952 και δώδεκα χρόνια αργότερα, το 1964, τα κατάφερε και έπαιξε για πρώτη και τελευταία φορά μέχρι σήμερα στη Β΄ Εθνική. Η πορεία του ομως ήταν πολύ κακή, καθώς τερμάτισε τελευταίος με μόλις 3 βαθμούς από ισάριθμες ισοπαλίες, ενώ υπέστη και 27 ήττες. Συνολικά πέτυχε σε 30 ματς 13 γκολ, ενώ δέχτηκε 101. Ακολούθησαν αρκετά χρόνια "ξηρασίας" στο τοπικό πρωτάθλημα Λάρισας και στη Δ΄ Εθνική, ωστόσο στα τελη της δεκαετίας του 1980 και κυριως στις αρχές και στα μέσα της δεκαετίας του 1990 η ομάδα έκανε εξαιρετική πορεία στην Γ΄ Εθνική αποδίδοντας πολύ καλό ποδόσφαιρο και αναδεικνύοντας πολλούς αξιόλογους ποδοσφαιριστές που ορισμένοι τους φόρεσαν την φανέλα της Εθνικής Ελλάδος και αγωνίστηκαν και σε πρωταθλήματα του εξωτερικού. Εδώ αξίζει να σημειωθεί ότι σε αντίθεση με τις υπόλοιπες ομάδες της πόλης της Λάρισας ο Απόλλων Λάρισας δεν ήταν "δορυφόρος" της μεγαλύτερης ομάδας της πόλης, της ΑΕΛ, αλλά αντιθέτως ήταν περισσότερο ανεξάρτητος. Το 1998 υποβιβάστηκε στη Δ΄ Εθνική και στη συγκεκριμένη κατηγορία αγωνίζεται μέχρι σήμερα με εξαίρεση τη σεζόν 2004-2005 όπου αγωνίστηκε στη Γ΄ Εθνική. Συνολικά στη Γ΄ Εθνική σε 302 αγώνες έχει μαζέψει 404 βαθμούς από 107 νίκες, 83 ισοπαλίες και 112 ήττες με γκολ 344-361. Είναι η ομάδα με τις περισσότερες συμμετοχές στη Δ΄ Εθνική, συνολικά 20. Στο κύπελλο η μεγαλύτερη διάκριση του ηταν τη σεζόν 1997-1998 όταν έφτασε μέχρι τα προημιτελικά όπου και αποκλείστηκε από τον Ηρακλή. Όπως αναφέρθηκε προηγουμένως, ο Απόλλων Λάρισας έχει αναδείξει πολλούς αξιόλογους και σε ορισμένες περιπτώσεις μεγάλους ποδοσφαιριστές, όπως ο Νίκος Πατσιαβούρας, ο Κώστας Κολομητρούσης, ο Βάιος Αθανασίου, ο Νίκος Μιχόπουλος, ο Παύλος Αδάμος, ο Στέλιος Χασιώτης και ο Τάσος Βενέτης. Σε αυτό συμβάλλει και το γεγονός ότι ο σύλλογος έχει ιδιόκτητες αθλητικές εγκαταστάσεις στη Φιλιππούπολη όπου βρίσκεται και η έδρα της ομάδας 77 χρόνια τώρα χωρητικότητας 5000 περίπου θεατών.

Ανακτήθηκε από "http://el.wikipedia.org../../../%CE%B1/2E/%CE%BF/%CE%91.%CE%9F._%CE%91%CF%80%CF%8C%CE%BB%CE%BB%CF%89%CE%BD_%CE%9B%CE%AC%CF%81%CE%B9%CF%83%CE%B1%CF%82_440a.html"

Κατηγορία: Αθλητικοί σύλλογοι Θεσσαλίας

##### Views

- Άρθρο
- Συζήτηση
- Τελευταία έκδοση

##### Αναζήτηση